ఆలిస్ మన్రో

ఆలిన్ మన్రో ప్రపంచ స్థాయి కథా రచయిత్రి. కెనడాలో జన్మించిన ఈమె కథలలో సాధారణ కెనడా పౌరుని జీవన విధానం ప్రతిబింబిస్తుంది. ఈమె వ్రాసిన కథలే ఈమెకు నోబెల్ పురస్కారాన్ని సంపాదించి పెట్టాయి.

బాల్యం-విద్యాభ్యాసం 
ఆలిస్ మన్రో కెనడాలో జూలై 10 1931లో జన్మించారు. ఆమె కెనడియన్ చిన్నకథల రచయిత్రి, నోబుల్ బహుమతి గ్రహీత. ముంరో కథారచనలో విప్లబాత్మకమైన నిర్మాణశైలిని కలిగి ఉంది. కథను సమయానుకూలంగా మునుకూ వెనుకకూ నడుపుతూ వివరించడం ఆమె ప్రత్యేకత ముంరోస్ ఊహలు అధికంగా స్థానిక హురాన్ కౌంటీ (దక్షిణ అంటారియా) నేపథ్యంలో సాగుతుంటాయి. ఆమె కథలు మనవ వైవిధ్యాన్ని అధ్యయనం చేయడానికి సహకరిస్తాయి. ఆమె రచనలు సరళంగా ఉంటాయి. సమకాలీన అద్భుతమైన కల్పితకథా సృష్టిలో ముంరో నిపుణురాలని భావిస్తున్నారు.

ఆరంభకాల జీవితం
ముంరో తల్లి అన్న్ లైడ్లా (విన్నింగ్‌హాం (అంటారియో) తండి రాబర్ట్ ఎరిక్ లైడ్లా నక్క, మింక్‌లను పెంచుకునే వ్యవసాయదారుడు. తరువాత ఆయన టర్కీలను వ్యవసాయం కూడా చేసాడు. ఆమె తల్లి అన్న్ లైడ్లా (నీ చమ్నే) పాఠశాలలో ఉపాధ్యాయినిగా ఉంది. ముంరో టీనేజర్‌గా ఉన్నప్పుడే రచనావ్యాసంగం ఆరంభించింది. ఆమె రెండు సంవత్సరాల స్కాలర్ షిప్ తీసుకుంటూ విశ్వవిద్యాలయంలో జర్నలిజం అధ్యయనం చేసేసమయంలో " డైమెంషన్స్ ఆఫ్ ఎ షాడో " పుస్తకం రచించింది. ఈ సమయంలో ఆమె వెయిట్రెస్, టుబాకో పికర్, గ్రంథాలయ గుమస్తాగా పనిచేసింది. 1951లో ఆమె విశ్వవిద్యాలయ విద్యను పూర్తిచేసింది.ఆమె 1949-1951 లో ఆంగ్లం ప్రధానంగా ఉన్నత విద్యను పూర్తిచేసింది.తరువాత ఆమె జేంస్ ముంరోను వివాహం చేసుకుంది. తరువాత జేంస్‌కు డిపార్ట్ మెంటల్ స్టోర్స్‌ పని లభించిన కారణంగా దంపతులు డూండర్వే (వెస్ట్ వాంకోవర్)కు తరలి వెళ్ళింది. 1963లో దంపతులు విక్టోరియా (బ్రిటిష్ కొలంబియా) కు తరలి వెళ్ళారు. అక్కడ వారు ప్రారంభించిన " ముంరో బుక్స్ " ఇప్పటికీ ఉనికిలో ఉంది.

కథా వస్తువు
తాను పుట్టి పెరిగిన కెనడా లోని గ్రామీణ మహిళల జీవన విధానమే ఈమె కథలకు నేపథ్యం. మానవ సంబంధాలు, సంతోషం, కోపం, దుఃఖం, నిరాశ, మానసిక వ్యధ ఇలాంటివే ఈమె కథలలో ముఖ్య వస్తువులు.

ప్రచురణలు
ఈమె తన మొదటి కథల సంకలనాన్ని 1968 లో ప్రచురించారు. ఆ తర్వాత ఇటువంటివి సుమారు 15 వరకు ప్రచురించ బడ్డాయి. ఈమె రచనలు అట్లాంటిక్ మంత్లీ, ది పారిస్ రివ్యూ, వంటి పత్రికలలో ప్రచురితమయ్యాయి.

అవార్డులు 
ముంరో రచనలు పలువురి ప్రశంసలను అందుకున్నాయి. ఆమె చేసిన సాహిత్యసేవకు ఆమె 2013 లో సాహిత్యంలో నోబెల్ బహుమతి అందుకున్నది. ఆమె జీవితసాధనగా 2009 లో " మాన్ బుకర్ ఇంటర్నేషనల్ " అవార్డ్‌ను అందుకున్నది. ఉహాత్మక రచనల కొరకు ఆమె మూడు మార్లు కెనడా ప్రభుత్వం నుండి " గవర్నల్ జనరల్ అవార్డ్ " అందుకున్నది. అంతేకాక రైటర్స్ ట్రస్ట్ ఆఫ్ కెనడా అవార్డును, 1996 లో మరియన్ అవార్డ్, 2004 లో" రన్‌వే "  పుస్తకరచన కొరకు రోగార్స్ " రైటర్స్ ట్రస్ట్ ఫిక్షన్ ప్రైజ్ " అవార్డును అందుకున్నది.

అనువాదాలు
ఈమె రచనలు అనేక భాషలలోనికి అనువదించబడ్డాయి. ఆకోవలో ఈమె వ్రాసిన కథ  బాయ్స్ అండ్ గాళ్స్ అనే కథను  తెలుగులోకి  జి. లక్ష్మి గారు అనువదించారు.  ఈ తెలుగు కథను.......   సాకం నాగరాజ,  వాకా ప్రసాద్  లు  సంకలనం చేసి ప్రచురించిన ప్రపంచ కథా సాహిత్యం  అనే పుస్తకంలో మొదటికథగా ప్రచురించారు.

రచనావ్యాసంగానికి విరమణ
ఈమె ఈ మధ్యనే  తన రచనా వ్యాసంగాన్ని విరమించుకున్నట్లు ప్రకటించారు.

మూలాలు

వెలుపలి లింకులు 

"Alice Munro, The Art of Fiction No. 137", The Paris Review No. 131, Summer 1994
Alice Munro  at The Canadian Encyclopedia
Alice Munro at the British Council Writers Directory
Stories by Alice Munro accessible online
Alice Munro's papers (fonds) held at the University of Calgary
 How To Tell If You Are in an Alice Munro Story, 8 December 2014

నోబెల్ బహుమతి పొందిన మహిళలు
1931 జననాలు
సాహిత్యంలో నోబెల్ బహుమతి గ్రహీతలు
ఆంగ్ల రచయితలు
జీవిస్తున్న ప్రజలు
20th-century Canadian short story writers
20th-century women writers
21st-century Canadian short story writers
21వ శతాబ్ద మహిళా రచయితలు
PEN/Malamud Award winners
Canadian Nobel laureates
Chevaliers of the Ordre des Arts et des Lettres
Fellows of the Royal Society of Literature
Governor General's Award winning fiction writers
Members of the Order of Ontario
Nobel laureates in Literature
People from Huron County, Ontario
University of Western Ontario alumni
Canadian women short story writers
Writers from Ontario
Women Nobel laureates
కెనడా వ్యక్తులు